**SINTEZA**

**la proiectul hotărîrii de Guvern cu privire la modificarea unor hotărâri ale Guvernului în domeniul metrologiei**

**(număr unic 811/MDED/2024)**

| **Participantul la avizare, consultare publică, expertizare** | **Nr. crt.** | **Conţinutul obiecției, propunerii, recomandării, concluziei** | **Argumentarea autorului proiectului** |
| --- | --- | --- | --- |
| **Avizare și consultare publică** | | | |
| Cancelaria de Stat  14-93-11184 din 07.10.2024 | 1 | Urmare a examinării proiectului de hotărâre cu privire la modificarea unor hotărâri ale Guvernului în domeniul metrologiei (număr unic 811/MDED/2024), autor – Ministerul Dezvoltării Economice și Digitalizării, comunicăm despre lipsa de propuneri și obiecții. | s-a luat act |
| Ministerul Afacerilor Interne  nr. 41/3828  din 26.09.2024 | 2 | Ministerul Afacerilor Interne a examinat proiectul de hotărâre cu privire la modificarea unor hotărâri ale Guvernului în domeniul metrologiei (număr unic 811/MDED/2024) și reieșind din domeniul de competență, comunică lipsa de obiecții și propuneri. | s-a luat act |
| Ministerul Infrastructurii și Dezvoltării Regionale  nr. 21-5001 din 24.09.2024 | 3 | Urmare examinării proiectului hotărârii de Guvern cu privire la modificarea unor hotărâri ale Guvernului în domeniul metrologiei (număr unic 811/MDED/2024), în limita competențelor funcționale, comunicăm lipsă de obiecții și propuneri. | s-a luat act |
| Ministerul Sănătății  nr. 09/3795 din 07.10.2024 | 4 | Ministerul Sănătății, a examinat proiectul de hotărâre cu privire la modificarea unor hotărâri ale Guvernului în domeniul metrologiei (număr unic 811/MDED/2024), autor – Ministerul Dezvoltării Economice și Digitalizării, și conform competențelor funcționale, comunică lipsa de  obiecții și propuneri. | s-a luat act |
| Ministerul Mediului  nr.13-05/2800 din 03.10. 2024 | 5 | În contextul examinării proiectului de hotărâre a Guvernului cu privire la modificarea unor hotărâri ale Guvernului în domeniul metrologiei (număr unic 811/MDED/2024), Vă comunicăm lipsa propunerilor și obiecțiilor. | s-a luat act |
| Ministerul Energiei  nr. 05-2541 din 01.10.2024 | 6 | În rezultatul examinării demersului nr. 18-69-10394 din 17 septembrie 2024 al Cancelariei de Stat, privind avizarea proiectul de hotărâre cu privire la modificarea unor hotărâri ale Guvernului în domeniul metrologiei (număr unic 811/MDED/2024), autor – Ministerul Dezvoltării Economice și Digitalizării, în limita competențelor funcționale, comunicăm lipsă de obiecții. | s-a luat act |
| Totodată, se propune completarea proiectului Hotărârii Guvernului propus spre avizare, la modificările ce se operează în unele hotărâri ale Guvernului în domeniul metrologiei cu Hotărârea Guvernului nr. 1042/2016 cu privire la aprobarea Listei oficiale a mijloacelor de măsurare și a măsurărilor supuse controlului metrologic legal, pentru modificarea tabelului categoriile și sortimentele mijloacelor de măsurare supuse controlului metrologic legal. Astfel, poziția 4 „Mărimi Electromagnetice” din tabelul sus-menționat se va completa cu poziții suplimentare de detaliere, care se vor referi la contoare electronice/statice de energie electrică activă și reactivă cu intervalul maxim admis între două verificări metrologice succesive de 180 luni.  Necesitatea acestei intervenții rezidă din faptul că, contoarele de energie electrică sunt inevitabile pentru măsurarea consumului de energie, având un rol crucial în facturarea corectă și în gestionarea eficientă a resurselor energetice. În prezent, există două tipuri principale de contoare utilizate pentru măsurarea consumului de energiei electrică: contoare electronice/statice (digitale) și contoarele tradiționale mecanice (analogice). Deși ambele tipuri îndeplinesc aceeași funcție de bază, diferențele tehnologice dintre ele au un impact semnificativ cu referire la frecvența și modului în care aceste sunt supuse controlului metrologic legal.  Prin urmare, contoarele digitale utilizează tehnologii avansate bazate pe componente electronice pentru a măsura consumul de energie electrică, ceea ce oferă stabilitate și precizie ridicată a măsurătorilor pe termen lung. Dat fiind faptul că aceste contoare nu au părți mobile care se pot uza în timp le conferă o durabilitate mai înaltă față de contoarele analogice, minimizând astfel riscul erorilor de măsurare. Ca urmare se menține un nivel constant de precizie, reducând astfel necesitatea verificărilor frecvente.  Reglementările actuale incluse în Tabelul categoriilor și sortimentelor mijloacelor de măsurare supuse controlului metrologic legal la Lista oficială a mijloacelor de măsurare și a măsurărilor supuse controlului metrologic legal, aprobat prin Hotărârea Guvernului nr. 1042/2016 prevăd intervalul maxim admis între două verificări metrologice succesive de 48 de luni pentru contoare de energie electrică activă/reactivă trifazate și respectiv 96 de luni pentru contoare de energie electrică activă/reactivă monofazate, fără a face diferență între tehnologia de funcționare a acestora.  Considerând avantajele tehnice menționate, precum și costul contoarelor digitale, care este unul mai mare față de contoare analogice, necesitatea efectuării verificărilor metrologice pentru contoarele digitale, similar celor analogice, dezavantajează consumătorii care au ales un echipament de măsurare digital.  Subsecvent, atragem atenția că în România, în conformitate cu Ordinul Biroului Român de Metrologie Legală nr. 77/2022 pentru aprobarea listei oficiale a mijloacelor de măsurare supuse controlului metrologic legal (se anexează), periodicitatea verificărilor pentru contoare de energie electrică activă este egală cu 15 ani. În Republica Cehă, în conformitate cu Decretul Ministerului Industriei și Comerțului nr. 345/2002 de stabilire a mijloacelor de măsurare supuse verificării obligatorii și a mijloacelor de măsurare supuse omologării (se anexează), pentru contoare statice/digitale de curent alternativ monofazate perioada de valabilitate a verificării este de 12 ani. | se acceptă parțial  Hotărârea Guvernului nr. 1042/2016 cu privire la aprobarea Listei oficiale a mijloacelor de măsurare și a măsurărilor supuse controlului metrologic legal implementează prevederile Legii metrologie nr.19/2016. Hotărârea enunțată nu ține de legislația de armonizare a UE și nu transpune un act al Uniunii.  Menționăm, că Autoritatea centrală de Metrologie (MDED) periodic ajustează Lista oficială a mijloacelor de măsurare şi a măsurărilor supuse controlului metrologic legal la cele mai bune practici europene și internaționale. Astfel, propunerile expuse vor fi luate în considerare în procesul de modificare a Hotărârea Guvernului nr. 1042/2016. |
| Ministerul Agriculturii și Industriei Alimentare  nr. 2024PHG-3277 | 7 | În contextul examinării proiectului hotărîrii cu privire la modificarea unor hotărîri ale Guvernului în domeniul metrologiei (număr unic 811/MDED/2024), Vă comunicăm următoarele.  1) Obiecții argumentate şi explicite pe marginea cărora trebuie să se ajungă la un acord:  La pct. 1:  Subpct. 1.2.1:  noțiunile „punere la dispoziție pe piață” și „introducere pe piață”, atragem atenția autorului proiectului, că puterea juridică ale actele normative se întinde doar pe teritoriul țării ale cărei autorităților le-a emis. Altfel spus, apreciem că nu poate o hotărîre de Guvern al Republicii Moldova să considere un act ca fiind „de punere la dispoziție pe piață”, atunci cînd acesta s-a săvîrșit pe teritoriul unui stat membru al Uniunii Europene, adică în afara teritoriului Republicii Moldova. | se acceptă |
| Subpunct. 1.2.18 și 1.2.23 observăm că în modul în care este formulat, prin actul național (Hotărîrea Guvernului) se recunoaște autoritatea deciziei Comisiei Europene asupra măsurilor naționale adoptate în legătură cu neconformitatea aparatelor de cîntărit. Or, considerăm că atîta timp cît Republica Moldova nu este parte a Uniunii Europene, reglementarea acestor aspecte sunt premature. Obiecție valabilă și pentru pct. 1.2.38. | nu se acceptă  la subpunctul 1.2.18  modificarea operată la pct. 252 din Hotărârea Guvernului nr.267/2014 vine să completeze norma deja stabilită și aprobată prin Hotărârea Guvernului nr. 386/2023.  la subpunctul 1.2.23  modificarea operată la pct. 272 din Hotărârea Guvernului nr.267/2014 concretizează măsurile de cooperare a autorităților naționale cu Comisia Europeană în cazul când a fost aplicată o măsură națională pentru aparatele care intră pe piața Republicii Moldova și care prezintă un risc. Măsura respectivă se atribuie Procedurii de Salvgardare, care nu se limitează la teritoriul național. Legalitatea Procedurii de Salvgardare este stabilită prin Legea nr. 162/2023 privind supravegherea pieței și conformitatea produselor. |
| Subpct. 1.2.40 pin coroborare cu subpuctul 1.2.36, avînd în vedere că prin modificările propuse Ministerul Dezvoltării Economice și Digitalizării, adoptă decizia de acordare a recunoașterii în vederea notificării, acesta nu poate retrage „notificarea”, întrucît în esență decizia este de recunoaștere, dar nu de notificare, care reprezintă o acțiuni de comunicare către Comisia Europeană. Deci, Ministerul Dezvoltării Economice și Digitalizării ar urma să retragă recunoașterea, pe care s-o notifice Comisei Europene. | nu se acceptă  notificarea este actul prin care autoritatea de notificare (MDED) informează Comisia și celelalte state membre că un organism de evaluare a conformității a fost recunoscut/ desemnat la nivel național pentru realizarea evaluării conformității în temeiul unui act legislativ de armonizare al Uniunii și că organismul în cauză îndeplinește cerințele referitoare la organismele notificate stabilite în respectivul act legislativ de armonizare al Uniunii. Prin notificare statele își asumă responsabilitatea finală față de statele membre și față de instituțiile Uniunii Europene pentru competențele organismelor naționale notificate.  Este esențial să se asigure că organismele notificate rămân competente în timp și că acest lucru poate fi prezentat în mod transparent tuturor statelor membre și Comisiei. Legislația de la nivelul UE prevede în mod clar că autoritățile naționale competente (MDED) trebuie să monitorizeze și să evalueze periodic competența organismelor pe care le-au notificat.  Se recurge la retragerea notificării atunci când organismul notificat nu mai îndeplinește cerințele sau obligațiile care îi revin. Acest lucru poate fi realizat la inițiativa statului notificator, dacă acesta a primit dovezi cu privire la incapacitatea organismului notificat de a îndeplini cerințele care i se aplică în timpul supravegherii periodice (realizate de către organismul de acreditare) sau dacă a primit reclamații cu privire la competența sau comportamentul organismului notificat. De asemenea, anularea poate decurge dintr-o măsură a Comisiei, atunci când aceasta exprimă îndoieli cu privire la faptul că un organism notificat îndeplinește sau continuă să îndeplinească cerințele impuse pentru notificarea sa. În astfel de cazuri, Comisia informează statul notificator și îl invită să ia măsurile corective care se impun, inclusiv retragerea notificării. Măsurile corective care se impun, sunt măsuri care se iau la nivel național și care sunt stabilite în Legea nr.235/2011 privind activitățile de acreditare și de evaluare a conformității. |
| La pct. 3, ce ține de modificarea Hotărârii Guvernului nr. 907/2014 pentru aprobarea Regulamentului general de metrologie legală referitor la preambalarea, în funcție de masă sau volum, a anumitor preambalate (Monitorul Oficial al Republicii Moldova, 2014, nr.333-338, art.975), cu modificările ulterioare:  La sbp. 3.3., considerăm superfluu completarea anexei nr. 4 cu prevederi aferente „vinului jaune”, cât și de completare a termenului „vin” cu cuvântul „liniștit”.  Observăm că, în Directiva 2007/45/CE a Parlamentului European și a Consiliului din 5 septembrie 2007 de stabilire a normelor privind cantitățile nominale ale produselor preambalate, de abrogare a Directivelor 75/106/CEE și 80/232/CEE ale Consiliului, și de modificare a Directivei 76/211/CEE a Consiliului, prevederile pct. 2, care sunt prezentate în proiectul respectiv, fac trimitere la definițiile specificate în art. 1 alin. (2) din Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole, care nu mai este în vigoare.  De menționat că, categoriile de produse viticole sunt descrise în anexa nr. 4 a Regulamentului privind organizarea pieței vitivinicole, aprobat prin Hotărârea Guvernului nr. 356/2015, mai mult, acestea transpun întocmai categoriile prevăzute de Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului, (CELEX: 32013R1308), publicat în Jurnalul Oficial al Uniunii Europene L 347 din 20 decembrie 2013, așa cum a fost modificat ultima oară prin Regulamentul (UE) 2021/2117 al Parlamentului European și al Consiliului din 2 decembrie 2021. Suplimentar, pentru a defini corect produsele specificate în pct. 2 la anexa respectivă, recomandăm să se facă trimitere la actele naționale ce reglementează aceste produse (HG nr. 356/2015, HG nr. 741/2017). | se acceptă parțial  modificarea propusă va fi operată numai după adoptarea de către Parlamentul European și Consiliu a modificărilor la Directiva 2007/45/CE.  Alăturat, anexa VII partea II pct. (2) din Regulamentul (UE) nr. 1308/2013 stabilește:  „(2) New **wine still** in fermentation "New wine still in fermentation" means the product in which the alcoholic fermentation is not yet complete and which is not yet separated from its lees.” |
| Asociația Patronală Profesională în Domeniul Metrologiei și Calității Produselor  nr. 04/24 din 24.09.2024 | 8 | Prin prezenta, în contextul materialelor prezentate spre examinare în data de 19.09.2024 cu referire la proiectul hotărârii de Guvern cu privire la modificarea unor hotărâri ale Guvernului în domeniul metrologiei și anume:  - Hotărârea Guvernului nr.267/2014 pentru aprobarea Reglementării tehnice privind aparatele de cântărit neautomate (Monitorul Oficial al Republicii Moldova, 2014, nr.92-98, art.296) cu modificările ulterioare; - Hotărârea Guvernului nr.881/2014 cu privire la aprobarea Regulamentului general de metrologie legală de stabilire a cerinţelor privind sticlele utilizate ca recipiente de măsură (Monitorul Oficial al Republicii Moldova, 2014, nr.325-332, art. 949), cu modificările ulterioare;  - Hotărârea Guvernului nr.907/2014 pentru aprobarea Regulamentului general de metrologie legală referitor la preambalarea, în funcţie de masă sau volum, a anumitor preambalate (Monitorul Oficial al Republicii Moldova, 2014, nr.333-338, art.975), cu modificările ulterioare;  - Hotărârea Guvernului nr.909/2014 cu privire la aprobarea unităților de măsură legale (Monitorul Oficial al Republicii Moldova, 2014, nr.333-338, art.977), cu modificările ulterioare;  - Hotărârea Guvernului nr.408/2015 pentru aprobarea Reglementării tehnice privind punerea la dispoziţie pe piaţă a mijloacelor de măsurare (Monitorul Oficial al Republicii Moldova, 2015, nr.177-184, art.471) cu modificările ulterioare.  Asociația Patronală Profesională în Domeniul Metrologiei și Calității Produselor comunică despre lipsa de propuneri și obiecții la materialele prezentate și își exprimă acordul de aprobare a modificărilor a actelor normative menționate mai sus ținînd cont despre necesarul de ajustare a normelor privind: - introducerea și punerea la dispoziție pe piață, punerea în funcțiune a aparatelor de cântărit cu funcționarea neautomată și mijloacelor de măsurare; - cerințele privind sticlele utilizate ca recipiente de măsură, preambalarea, în funcţie de masă sau volum, a anumitor preambalate, aprobarea unităților de măsură legale, acoperite de Reglementările tehnice prenotate, la actele juridice ale Uniunii Europene pertinente.  Aceste modificări reprezintă un pas esențial pentru asigurarea unei dezvoltări economice durabile, facilitând totodată accesul companiilor Republicii Moldova pe piața europeană și contribuind la creșterea competitivității acestora prin înlăturarea barierelor în calea comerțului. În speranța unei colaborări eficiente pe viitor, Vă mulțumim anticipat. | s-a luat act |
| Grupul de lucru al Comisiei de Stat pentru reglementarea activității de întreprinzător  nr. 38-78-11473 din 15.10.2024 | 9 | La modificările propuse pentru Hotărârea Guvernului nr.267/2014, în hotărâre la pct.3/2, pentru ca termenul de „organism notificat” să poată fi utilizat în mod valid, acesta trebuie să fie cel puțin echivalat cu termenul „organism recunoscut”, corespunzător la subpct. 5) primul enunț, după cuvintele „cerințele cu privire la organismele de evaluare a conformității notificate se aplică şi organismelor de evaluare a conformității recunoscute” se va completa cu textul „care au regim juridic similar, conform prevederilor Legii nr.235/2011”. | se acceptă |
| La modificările propuse pentru HG nr.267/2014 (pct.8/11 și 8/12) și la Hotărârea nr.408/2015 (pct.38 ș.a.), în raport cu obligațiile producătorilor atenționăm că nu este rațional de a obliga ca aceștia să opereze în toate cazurile cu limba română, în privința instrucțiunilor și informațiilor ce însoțesc produsul dar și în privința datelor de contact. Luând în calcul că producătorii de pe teritoriul Moldovei vor produce nu doar pentru piața națională dar și produse destinate altor state. Anume în cazul producătorilor este recomandabil de utilizat limbajul prevăzut de Regulamentul UE – „într-o limbă ușor de înțeles pentru consumator, alți utilizatori finali și autoritățile de supraveghere a pieței”. Deja în cazul reprezentanților, importatorilor și distribuitorilor, evident că instrucțiunile și datele de contact necesită să fie obligatoriu în limba română, în toate situațiile.  La pct.25/3 din modificări la HG nr.267/2014, se propune în ultima frază ca MDED să retragă o măsură corectivă în situația în care această măsură (aplicată de ISSPNPC anterior) se consideră de Comisia UE drept una nejustificată. Atenționăm că nu este propriu pentru funcțiile unui minister să gestioneze cu „măsurile corective”, aceasta este funcția autorității de supraveghere a pieței sau instanței de judecată, în cazul dat ministerului i se atribuie funcții improprii, mult peste cele acordate de cadrul legislativ. Cu atât mai mult că Directiva la art.38 alin.(2) nu indică o autoritate concretă, dar prevede doar „statul membru”. În același timp nu este clar cum în practică va fi „retrasă” o măsură, prin ce act și conform cărei proceduri. Astfel, enunțul necesită a fi reformulat, și de specificat că măsura se retrage fie de ISSPNPC sau de instanța de judecată (în dependență dacă măsura a fost sau nu contestată de agentul economic în instanță). | nu se acceptă  Hotărârile de Guvern menționate transpun legislația UE de armonizare și stabilesc cerinţele referitoare la produse, precum şi condiţiile de introducere pe piaţa Republicii Moldova şi punerea în funcțiune pe teritoriul național.  De menționat, directivele europene, care fac obiectul transpunerii, stabilesc „datele de contact sunt comunicate într-o limbă ușor de înțeles pentru utilizatorii finali, după cum stabilește statul membru în cauză.”  Astfel, pentru executarea pct. 33 din Legea nr.105/2003 privind protecția consumatorilor, informarea consumatorilor despre produsele oferite se realizează, în mod obligatoriu, prin elemente de identificare şi prin indicarea caracteristicilor acestora, care se înscriu la vedere şi explicit pe produs, etichetă, ambalaj sau în cartea tehnică, în instrucțiunile de exploatare ori în alte documente de însoţire a produsului. Se interzice introducerea pe piaţă şi/sau punerea la dispoziţie pe piaţă a produselor, în lipsa informaţiei complete, veridice şi corecte în limba română. |
| În nota de fundamentare nu sunt descrise suficient părțile interesate care sunt vizate de proiect. În Notă nu sunt stabilite clar obiectivele, lipsesc indicatorii de performanță pentru a efectua monitorizarea și nu se expune cum va fi monitorizat și evaluat impactul opțiunii recomandate și peste cât timp se va evalua performanța actului normativ propus | se acceptă |
| **Avizare și consultare publică repetată** | | | |
| Ministerul Agriculturii și Industriei Alimentare  Nr. 2024PHG-3480 | 10 | În contextul examinării proiectului hotărîrii Guvernului cu privire la modificarea unor hotărîri ale Guvernului în domeniul metrologiei (număr unic 811/MDED/2024), Vă comunicăm că din argumentele aduse în sinteză nu este clar ce prevedere s-a acceptat parțial și ce înțelege autorul prin definiția „vinului nou aflat încă în fermentație”.  Menționăm că, „vinul” reglementat prin Regulamentul privind organizarea pieței vitivinicole, aprobat prin Hotărârea Guvernului nr. 356/2015, care transpune întocmai categoriile prevăzute de Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului, (CELEX: 32013R1308), publicat în Jurnalul Oficial al Uniunii Europene L 347 din 20 decembrie 2013, așa cum a fost modificat ultima oară prin Regulamentul (UE) 2021/2117 al Parlamentului European și al Consiliului din 2 decembrie 2021, este același „vin liniștit”.  În acest context, la pct. 3, ce ține de modificarea Hotărârii Guvernului nr. 907/2014 pentru aprobarea Regulamentului general de metrologie legală referitor la preambalarea, în funcție de masă sau volum, a anumitor preambalate (Monitorul Oficial al Republicii Moldova, 2014, nr.333-338, art.975), cu modificările ulterioare, această noțiune nu va fi modificată și se va menține versiunea actuală.  De asemenea, informăm că, „vinul jaune” este un vin special, produs în anumite regiuni cu denumire de origine controlată din Franța, după o tehnologie asemănătoare vinurilor peliculare, în actele normative naționale acestea fiind reglementate în Regulamentul privind organizarea pieței vitivinicole, aprobat prin Hotărârea Guvernului nr. 356/2015.  În același timp, observăm că articolul 128 alineatul (4) din Regulamentul nr. 479/2008 privind organizarea comună a pieţei vitivinicole, prin care s-a abrogat Regulamentul 1493/1999 al Consiliului din 17 mai 1999 privind organizarea comună a pieței vitivinicole, stabilește că „Trimiterile la Regulamentul (CE) nr. 1493/1999, care a fost abrogat, sunt interpretate, atunci când este cazul, drept trimiteri la prezentul regulament.” Deci, cel mai probabil, că modificările ce urmează a fi aduse la Directiva 2007/45/CE potrivit autorul avizului, nu se vor realiza. | se acceptă  Consens cu MAIA a fost atins.  MDED a acceptat propunerea MAIA (se anexează) de a modifica pct. 3.3 din proiectul de hotărâre, și anume cuvintele „Categoriile ale produselor” se substituie cu cuvintele „ Definiții ale produselor”. |
| **Expertizare** | | | |
| Centrul de Armonizare a Legislației  nr. 31/02-126-11391 din 10.10.2024 | 11 | III. Respectarea mecanismului de armonizare  a) Obiecții privind clauza de armonizare  Astfel, ținând cont de recentele modificări operate la Regulamentul privind armonizarea legislației Republicii Moldova cu legislația Uniunii Europene, aprobat prin Hotărârea Guvernului nr. 1171/2018, în conformitate cu HG nr. 447/2024, în temeiul pct. 33 și 34, se va insera clauza de armonizare nemijlocit în textul proiectului de HG, după clauza de adoptare, în următoarea redacție:  „Prezenta Hotărâre transpune parțial:  - Directiva 2014/31/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a aparatelor de cântărit cu funcționare neautomată (reformare), CELEX: 32014L0031, publicată în Jurnalul Oficial al Uniunii Europene L 096 din 29 martie 2014;  - Directiva 75/107/CEE a Consiliului din 19 decembrie 1974 privind apropierea legislațiilor statelor membre referitoare la sticlele utilizate ca recipiente de măsurare, CELEX: 31975L0107, publicată în Jurnalul Oficial al Uniunii Europene L 42 din 15 februarie 1975;  - Directiva Consiliului 76/211/CEE din 20 ianuarie 1976 privind apropierea legislațiilor statelor membre referitoare la preambalarea, în funcție de masă sau volum, a anumitor produse preambalate, astfel cum a fost modificată ultima dată prin Regulamentul (UE) 2019/1243 al Parlamentului European și al Consiliului din 20 iunie 2019 de adaptare la articolele 290 și 291 din Tratatul privind funcționarea Uniunii Europene a unei serii de acte juridice care prevăd utilizarea procedurii de reglementare cu control, CELEX: 301976L0211-20190726, publicată în Jurnalul Oficial al Uniunii Europene L 046 din 21 februarie 1976 astfel cum a fost modificată ultima oară prin Regulamentul (UE) 2019/1243 al Parlamentului European și al Consiliului din 20 iunie 2019;  - Directiva 2007/45/CE a Parlamentului European şi a Consiliului din 5 septembrie 2007 de stabilire a normelor privind cantitățile nominale ale produselor preambalate, de abrogare a Directivelor 75/106/CEE și 80/232/CEE ale Consiliului, și de modificare a Directivei 76/211/CEE a Consiliului, CELEX:32007L0045, publicată în Jurnalul Oficial al Uniunii Europene L 247 din 21 septembrie 2007;  - Directiva 80/181/CEE a Consiliului din 20 decembrie 1979 privind apropierea legislațiilor statelor membre referitoare la unitățile de măsură și de abrogare a Directivei 71/354/CEE, astfel cum a fost modificată ultima data prin Directiva 9UE) 2019/1258 a Comisiei din 23 iulie 2019, CELEX: 301980L0181-20200613, publicată în Jurnalul Oficial al Uniunii Europene L 039 din 15 februarie 1980 astfel cum a fost modificată ultima oară prin Directiva (UE) 2019/1258 a Comisiei din 23 iulie 2019;  - Directiva 2014/32/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a mijloacelor de măsurare (reformare), așa cum a fost modificată ultima dată prin Directiva delegată (UE) 2015/13 a Comisiei din 31 octombrie 2014, CELEX: 302014L00322-20150127, publicată în Jurnalul Oficial al Uniunii Europene L 096 din 29 martie 2014 așa cum a fost modificată ultima dată prin Directiva delegată (UE) 2015/13 a Comisiei din 31 octombrie 2014.  IV. Concluzii  Ca urmare a expertizei de compatibilitate realizate, proiectul național se va definitiva potrivit celor expuse în prezenta Declarație. Facem mențiunea că analiza Centrului de armonizare a legislației nu are în vedere elementele de oportunitate ale soluțiilor juridice incluse în proiectul de act normativ, ci se referă strict la conformitatea acestora cu Dreptul UE aplicabil și obligațiile juridice asumate în lumina Acordului de Asociere RM – UE | se acceptă |
| Centrul Național Anticorupție  nr. 06/2/17979 din 24.10.2024 | 12 | IV. Concluzia expertizei  Potrivit notei informative, proiectul are drept scop ajustarea normelor privind:  - introducerea și punerea la dispoziție pe piață, punerea în funcțiune a aparatelor de cântărit cu funcționarea neautomată și mijloacelor de măsurare; și  - cerințele privind sticlele utilizate ca recipiente de măsură, preambalarea, în funcţie de masă sau volum, la actele juridice ale UE pertinente.  Autorul a prezentat Sinteza avizelor parvenite în cadrul procesului de consultare publică a proiectului de către autoritățile responsabile de implementarea prevederilor conținute în proiect/instituţiilor interesate, fapt ce denotă aspectul definitivat al acestuia și întrunirea condițiilor stabilite de prevederile art.36 al Legii nr.100/2017, coroborat art.28 al Legii nr.82/2017 - pentru efectuarea expertizei anticorupție.  În procesul de promovare a proiectului, au fost respectate rigorile de asigurare a transparenţei decizionale statuate de prevederile art.8 lit. a)-d) al Legii nr. 239-XVI din 13 noiembrie 2008 privind transparența în procesul decizional. Nota informativă a proiectului a fost întocmită cu întrunirea exigențelor de tehnică legislativă statuate de prevederile art.30 lit. a)-f) al Legii cu privire la actele normative nr.100 din 22 decembrie 2017.  Revizuirea noțiunilor vizate de Hotărârea Guvernului nr.267/2014, Hotărârea Guvernului nr. 408/2015, necesită o reconsiderare prin prisma exigențelor de tehnică legislativă vizate de art.3 alin. (1) lit. d), alin.(4) al Legii nr.100/2017.  Implementarea prevederilor propuse, poate contribui la realizarea interesului public vizat de proiect, fapt care nu este detrimentul interesului public general (în sensul prevăzut de prevederile Legii integrității nr.82 din 25 mai 2017), în condițiile respectării recomandărilor vizate de compartimentul III al prezentului raport de expertiză anticorupție. | Proiectul de hotărâre de Guvern asigură transpunerea completă a unor directive UE din domeniul metrologiei. Prevederile tehnice, **definițiile**, limitări și excepțiile se transpun prin copiere Astfel, fiind stabilit gradul de compatibilitate – compatibil, se prezumă, că prevederile proiectului actului normativ naţional transpun în totalitate prevederile actului Uniunii Europene şi care sunt conforme cu scopul şi principiile actului Uniunii Europene.  Prin urmare, se respectă prevederile Hotărârii Guvernului nr. 1171/2018 pentru aprobarea Regulamentului privind armonizarea legislaţiei Republicii Moldova cu legislaţia Uniunii Europene, cu modificările ulterioare.  Alăturat, Legea nr.235/2011 privind activitățile de acreditare și de evaluarea a conformității transpune Regulamentul (CE) nr.765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr.339/93 și Decizia nr.768/2008/CE a Parlamentului European şi a Consiliului din 9 iulie 2008 privind un cadru comun pentru comercializarea produselor şi de abrogare a Deciziei 93/465/CEE a Consiliului. Definițiile stabilite în Legea nr.235/2011 sunt identice definițiilor din regulamentul și decizia UE menționate supra.  Obiecția a fost pusă în discuție în cadrul ședinței interinstituționale din 04.12.2024. Proces Verbal al ședinței se anexează. |
| Ministerul Justiției  nr.04/2-9465 din 24.10.2024 | 13 | Urmare examinării proiectului de hotărâre a Guvernului cu privire la modificarea unor hotărâri ale Guvernului în domeniul metrologiei (număr unic 811/MDED/2024), comunicăm următoarele.  Sub aspectul intenției de reglementare, potrivit notei de fundamentare, proiectul de act normativ este elaborat întru implementarea art.173 capitolul 3 titlul V Comerțul și aspectele legate de comerț din Acordul de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, ratificat prin Legea nr.112/2014. Potrivit obiectivelor urmărite, proiectul are drept scop ajustarea normelor privind:  - introducerea și punerea la dispoziție pe piață, punerea în funcțiune a aparatelor de cântărit cu funcționarea neautomată și mijloacelor de măsurare;  - cerințele privind sticlele utilizate ca recipiente de măsură, preambalarea, în funcţie de masă sau volum, a anumitor preambalate, aprobarea unităților de măsură legale, acoperite de Reglementările tehnice prenotate, la actele juridice ale UE pertinente.  Raționamentele autorului proiectului reflectate în nota de fundamentare definesc cu claritate condiţiile ce au impus elaborarea proiectului actului normativ şi finalitățile urmărite pe termen.  Pe plan redacțional, în raport cu normele de tehnică legislativă prin prisma Legii nr. 100/2017 cu privire la actele normative, expunem următoarele obiecții şi recomandări.  La proiectul hotărârii:  În clauza de adoptare se va indica doar temeiul juridic concret pentru emiterea prezentului act normativ, referințele la alte norme ale actelor normative care nu constituie temei juridic de adoptare a actului normativ elaborat (nu constituie temei juridic pentru obiectul de reglementare al proiectului) , nu se vor indica în clauza de adoptare. | se acceptă |
| La pct.2 atenționăm că, regula generală privind intrarea în vigoare a actelor normative, statuată în art. 56 alin. (1) din Legea nr. 100/2017 cu privire la actele normative, prevede că actele normative intră în vigoare peste o lună de la data publicării în Monitorul Oficial al Republicii Moldova. Totodată, alin. (3) al acestui articol dispune că „Intrarea în vigoare a actelor normative poate fi stabilită pentru o altă dată doar în cazul în care se urmărește protecţia drepturilor şi libertăților fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărârilor Curții Constituționale, eliminarea unor lacune din legislație sau contradicții între actele normative ori dacă există alte circumstanțe obiective.”. Astfel, intrarea în vigoare a actului normativ la data publicării trebuie să fie argumentată în nota informativă. | se acceptă |
| La proiectul modificărilor:  La pct.1 (Hotărârea Guvernului nr.267/2014 pentru aprobarea Reglementării tehnice privind aparatele de cântărit neautomate)  La pct.1.2.1 din proiect semnalăm că, actul normativ nu este dicționar juridic sau un manual și noțiunile nu trebuie să fie definite doar pentru a explica care este sensul acestora. Astfel, semnalăm că, unele noțiuni sunt definite în Legea nr.235/2011privind activităţile de acreditare şi de evaluare a conformităţii, motiv pentru care nu este necesară definirea repetată a acestora. La fel, se va ține cont de faptul că, noțiunile a căror definire se propune urmează a fi utilizate în textul actului normativ. | nu se acceptă  Proiectul de hotărâre de Guvern asigură transpunerea completă a unor directive UE din domeniul metrologiei. Prevederile tehnice, **definițiile**, limitări și excepțiile se transpun prin copiere Astfel, fiind stabilit gradul de compatibilitate – compatibil, se prezumă, că prevederile proiectului actului normativ naţional transpun în totalitate prevederile actului Uniunii Europene şi care sunt conforme cu scopul şi principiile actului Uniunii Europene.  Prin urmare, se respectă prevederile Hotărârii Guvernului nr. 1171/2018 pentru aprobarea Regulamentului privind armonizarea legislaţiei Republicii Moldova cu legislaţia Uniunii Europene, cu modificările ulterioare.  Alăturat, Legea nr.235/2011 privind activitățile de acreditare și de evaluarea a conformității transpune Regulamentul (CE) nr.765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr.339/93 și Decizia nr.768/2008/CE a Parlamentului European şi a Consiliului din 9 iulie 2008 privind un cadru comun pentru comercializarea produselor şi de abrogare a Deciziei 93/465/CEE a Consiliului. Definițiile stabilite în Legea nr.235/2011 sunt identice definițiilor din regulamentul și decizia UE menționate supra.  Obiecția a fost pusă în discuție în cadrul ședinței interinstituționale din 04.12.2024. Proces Verbal al ședinței se anexează. |
|  | La pct.4 ( Hotărârea Guvernului nr.909/2014 cu privire la aprobarea unităților de măsură legale)  La pct.4.1 menționăm că, intenția normativă de a modifica pct.1 din Anexa la Hotărârea Guvernului nr.909/2014 nu este clară și previzibilă, în condițiile în care Tabelul nr.1 nu este abrogat. | se acceptă |
| La pct.5 (Hotărârea Guvernului nr.408/2015 pentru aprobarea Reglementării tehnice privind punerea la dispoziţie pe piaţă a mijloacelor de măsurare)  La pct.5.2.5 reiterăm obiecțiile expuse la pct.1 din proiect referitoare la noțiuni. | nu se acceptă  a se vedea argumentarea la pct.1.2.1  Obiecția a fost pusă în discuție în cadrul ședinței interinstituționale din 04.12.2024. Proces Verbal al ședinței se anexează. |
| La pct.5.2.22 semnalăm că, exprimarea prin abrevieri a unor denumiri sau termeni se poate face numai după explicarea lor în text, la prima folosire. | se acceptă |
| La pct.5.2.28, conform uzanțelor normative, se va ține cont că, pentru enumerarea a mai mult de două elemente structurale consecutive se utilizează cratima. | se acceptă |

**Anexa**

**la poziția nr.10**

**From:** Vasilii Dogotari [mailto:vasilii.dogotari@maia.gov.md]   
**Sent:** Thursday, January 23, 2025 3:19 PM  
**To:** Viorica Bejan <viorica.bejan@mded.gov.md>  
**Cc:** Andrian DIGOLEAN <andrian.digolean@maia.gov.md>; Liliana Dascaliuc <liliana.dascaliuc@maia.gov.md>; svetlana nunu <svetlana.nunu@gov.md>  
**Subject:** Re:

Obiecții nu avem la proiectul cu număr unic 811/MDED/2024

**De la:** "Vasilii Dogotari" <[vasilii.dogotari@maia.gov.md](mailto:vasilii.dogotari@maia.gov.md)>  
**Către:** "Viorica Bejan" <[viorica.bejan@mded.gov.md](mailto:viorica.bejan@mded.gov.md)>  
**cc:** "Andrian DIGOLEAN" <[andrian.digolean@maia.gov.md](mailto:andrian.digolean@maia.gov.md)>, "Liliana Dascaliuc" <[liliana.dascaliuc@maia.gov.md](mailto:liliana.dascaliuc@maia.gov.md)>, "svetlana nunu" <[svetlana.nunu@gov.md](mailto:svetlana.nunu@gov.md)>  
**Trimis:** joi, 23 ianuarie, 2025 15:18:22  
**Subiect:** Re:

Buna ziua,  
Obiecții nu avem.

**De la:** "Viorica Bejan" <[viorica.bejan@mded.gov.md](mailto:viorica.bejan@mded.gov.md)>  
**Către:** "Vasilii Dogotari" <[vasilii.dogotari@maia.gov.md](mailto:vasilii.dogotari@maia.gov.md)>  
**cc:** "Andrian DIGOLEAN" <[andrian.digolean@maia.gov.md](mailto:andrian.digolean@maia.gov.md)>, "Liliana Dascaliuc" <[liliana.dascaliuc@maia.gov.md](mailto:liliana.dascaliuc@maia.gov.md)>, "svetlana nunu" <[svetlana.nunu@gov.md](mailto:svetlana.nunu@gov.md)>  
**Trimis:** joi, 23 ianuarie, 2025 14:54:16  
**Subiect:** RE:

Buna ziua,

urmare propuneri i MAIA, solicităm respectuos confirmarea/coordonarea modificărilor operate la proiectul hotărârii de Guvern cu privire la modificarea unor hotărâri ale Guvernului în domeniul metrologiei (nr. unic 811/2024) și anume:

la pct. 3.3 din proiectul de hotărâre,   cuvintele „Categoriile ale produselor” se substituie cu cuvintele „ Definiții ale produselor”.

Proiectul de hotărâre de Guvern cu modificările operate se anexează.

*Cu respect,*

***Viorica Bejan,***

*Șef adjunct direcție infrastructura  calității și supravegherea pieței*

*Ministerul Dezvoltării Economice și Digitalizării*

*Tel. +373 22 250 642*

***e-mail****:* [*viorica.bejan@mded.gov.md*](mailto:viorica.bejan@mded.gov.md)

**From:** Vasilii Dogotari [<mailto:vasilii.dogotari@maia.gov.md>]   
**Sent:** Thursday, January 23, 2025 2:16 PM  
**To:** Viorica Bejan <[viorica.bejan@mded.gov.md](mailto:viorica.bejan@mded.gov.md)>  
**Cc:** Andrian DIGOLEAN <[andrian.digolean@maia.gov.md](mailto:andrian.digolean@maia.gov.md)>; Liliana Dascaliuc <[liliana.dascaliuc@maia.gov.md](mailto:liliana.dascaliuc@maia.gov.md)>  
**Subject:** Re:

Buna ziua,

Dna Viorica examinînd suplimentar proiectul HG cu număr unic  811/MDED/2024, atragem atenția că pct. 2 din Anexa la Directiva 2007/45/CE este intitulat „Definiții ale produselor” pe cînt în textul proiectul anexa dată la pct. 2 este intitulat „Categoriile produselor”, ceea ce considerăm conceptual greșit, întrucît s-ar deduce că lista reprezintă categorii de produse, pe cînd legislația din domeniu vinului nu reglementează astfel de categorii de produse (cel puțin unele din ele).

De aceea, solicităm să înlocuiți la pct. 2 textul „2. Categoriile produselor” cu „2. Definiții ale produselor”.